Publication: Magyar Közlöny
Issue: MK-2009-193 (Year: 2009, Number: 193)
Era: 2004-2010
Section: „29. számú melléklet a 249/2000. (XII. 24.) Korm. rendelethez
Paragraph Index: 2469

b) A költségvetési pénzforgalmi számlák számlacsoport számlái a költségvetésben meghatározott gazdálkodási feladatok pénzforgalmának lebonyolítására szolgálnak. Ebben a számlacsoportban kell elszámolni a költségvetés végrehajtásaként teljesített valamennyi bevételt és kiadást. A számlacsoport számlái között kell megjeleníteni a kincstári körbe nem tartozó államháztartás szervezeteinek a lakásépítés és -vásárlás munkáltatói támogatási számlák, a fejlesztési hitel elszámolási számlák, valamint az adóbeszedési számlák pénzforgalmát. Az adóbeszedési számlák forgalmáról és egyenlegérõl küldött hitelintézeti értesítés alapján a megfelelõ adósköveteléssel szemben a jóváírásokat követelés csökkenésként, a terheléseket pedig követelés növekedéseként az Ámr. 174. §-ának (8)–(9) bekezdésében foglaltak figye lembe véte lével kell elszámolni. Az adózó részére történõ éven belüli, illetve éven túli visszatérítést a megfelelõ adóbevétellel szemben, mint bevételcsökkenést kell elszámolni. A devizával rendelkezõ államháztartási szervezet, függetlenül attól, hogy a kincstári körbe tartozó, vagy kincstári körön kívüli költségvetési szervnek minõsül, ebben a számlacsoportban köteles devizaszámláját, illetve annak forgalmát elszámolni. Ebben a számlacsoportban kell megnyitni a kincstári körbe tartozó költségvetési szerveknek a Kincstárnál, illetve a Kincstár elnöke által kapott engedély alapján a hitelintézeteknél vezetett devizaszámláikat. Azoknak a kincstári körbe tartozó költségvetési szerveknek, amelyek a pénzintézetnél devizaszámlával, fejlesztési hitel elszámolási számlával rendelkeznek, könyvvitelüket úgy kell kialakítaniuk, hogy a számlához kapcsolódóan a külön jogszabályban meghatározott információkat a Kincstár részére szolgáltatni tudják.

Source: https://magyarkozlony.hu/hivatalos-lapok/0d771e018fbcd1fd65bc9df9e2a4fbcb6a5eb917/dokumentumok/5a39ff5d46545aecf4b7e5d15e5924f307898fec/letoltes